als_Latn dik_Latn sag_Latn
Vodafone do të prezantojë shërbimin e saj të transferimit të parave nëpërmjet celularit, që më parë ka qenë e kufizuar në vendet në zhvillim, në Evropën Qendrore dhe Lindore, duke filluar nga Rumania.
Sipas një interviste të dhënë për The Financial Times nga Michael Joseph, drejtori i shërbimit të transferimit të parave nëpërmjet celularit tek Vodafone dhe një ndër nxitësit e krijimit të shërbimit M-Pesa, operatori ka kërkuar një licencë të parave elektronike për të ofruar shërbime financiare në Evropë.
Joseph shpjegoi strategjinë e Vodafone-it për shërbimin M-Pesa, duke u përqendruar fillimisht në Evropën Qendrore dhe Lindore: “Janë një ose dy shtete tek të cilat do të fokusohemi, por ka gjasa të mos jenë në Evropën Perëndimore në vitin tjetër ose më gjatë.”
Megjithatë, shtetet me numër të madh të emigrantëve si Italia janë tregje potenciale, shtoi ai, duke iu referuar kështu dërgimit të parave nëpërmjet aparateve celulare.
M-Pesa korri shumë sukses në Kenia, por Vodafoni ka prezantuar gjithashtu këtë shërbim në shtetet e tjera të Afrikës Nën-Sahariane si Tanzania, Egjipti dhe India.
Vodafone nuk zbuloi tregje të tjera në Evropën Qendrore dhe Lindore, por ajo, veç Rumanisë, operon edhe në Shqipëri, Republikën Çeke dhe Hungari.
Dhe partnerët në tregjet e tjera mund të ofrojnë gjithashtu shërbimin M-Pesa. Në të kaluarën ka përdorur marrëveshjen e licencës për shërbimin e parave.
Rumania është një treg prototip i shërbimit M-Pesa: Ai ka përdorim të madh të telefonave, por më shumë se një e treta e popullsisë nuk kanë qasje të shërbimeve bankare konvencionale.
Që pas prezantimit, klientët rumun mund t’u dërgojnë para përdoruesve të tjerë, si dhe të bëjnë pagesat. Rumunët mund të transferojnë nga 1 Ron (0.22 euro) deri në 30 mijë Ron në ditë.
Përveç transferimit të parave, M-Pesa u jep mundësi rumunëve të rimbushin llogaritë e tyre nëpërmjet pajisjeve, të paguajnë faturat, të depozitojnë ose të tërheqin para nga një rrjet agjentësh, dhe të bëjnë transaksione me çmime të ulëta, si për shembull, të blejnë lule, gazeta dhe kafe.
(Herë të lexuara: 317)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn